संसदीय कार्य राज्यमंत्री मुख्तार अब्बास नकवी ने कहा कि 1990 से विवादित स्थल से डेढ़ किलोमीटर दूर एक स्थान पर मंदिर निर्माण के लिए पत्थरों की तराशी का काम चल रहा है। उन्होंने कहा कि सरकार और भाजपा का मानना है कि विवाद पर अदालत के फैसले को स्वीकार किया जाना चाहिए। नकवी ने कहा कि पत्थरों को तराशने के काम पर कोई रोक नहीं है और जिन धार्मिक नेताओं का हवाला दिया गया है, वे अयोध्या में रहते हैं। उन्होंने कहा कि पत्थर तराशी के काम का यह मतलब नहीं है कि मंदिर बनाया जा रहा है।